Document ID: 32010D0318

KOMMISSIONENS AFGØRELSE
af 9. juni 2010
om de begunstigede lande, som opfylder betingelserne for den særlige ansporende ordning for bæredygtig udvikling og god regeringsførelse for perioden fra den 1. juli 2010 til den 31. december 2011 i henhold til Rådets forordning (EF) nr. 732/2008
(meddelt under nummer K(2010) 3639)
(2010/318/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 732/2008 af 22. juli 2008 om anvendelse af et arrangement med generelle toldpræferencer for perioden 1. januar 2009 til 31. december 2011 og om ændring af forordning (EF) nr. 552/97, (EF) nr. 1933/2006 og af Kommissionens forordning (EF) nr. 1100/2006 og (EF) nr. 964/2007 (1), særlig artikel 10, stk. 2, og
ud fra følgende betragtninger:
(1)
Forordning (EF) nr. 732/2008 indeholder bestemmelser om en særlig ansporende ordning for bæredygtig udvikling og god regeringsførelse for udviklingslande, der opfylder kravene i forordningens artikel 8 og 9.
(2)
Alle udviklingslande, der ønskede at benytte sig af den særlige ansporende ordning fra den 1. juli 2010, skulle indgive en anmodning herom senest den 30. april 2010 med udførlige oplysninger om ratificeringen af de relevante konventioner, samt de retsforskrifter og foranstaltninger, der er vedtaget til effektivt at gennemføre konventionernes bestemmelser, og et tilsagn om at acceptere og i fuldt omfang efterkomme de overvågnings- og kontrolmekanismer, der er omhandlet i de pågældende konventioner og hertil knyttede instrumenter. For at anmodningen kan imødekommes, skal landet endvidere betragtes som et sårbart land, jf. artikel 8, stk. 2, i forordning (EF) nr. 732/2008.
(3)
Ved udløbsdatoen den 30. april 2010 havde Kommissionen modtaget en anmodning fra Republikken Panama (herefter Panama), som ønskede at benytte sig af den særlige ansporende ordning for bæredygtig udvikling og god regeringsførelse fra den 1. juli 2010.
(4)
Anmodningen blev behandlet i henhold til artikel 10, stk. 1, i forordning (EF) nr. 732/2008.
(5)
Undersøgelsen viste, at Panama opfylder alle de nødvendige krav i artikel 8 og 9 i forordning (EF) nr. 732/2008. I overensstemmelse hermed bør Panama indrømmes den særlige ansporende ordning fra den 1. juli 2010 til den 31. december 2011.
(6)
I henhold til artikel 10, stk. 3, i forordning (EF) nr. 732/2008 underrettes Panama om denne afgørelse.
(7)
Foranstaltningerne i denne afgørelse er i overensstemmelse med udtalelse fra Udvalget for Generelle Præferencer.
(8)
Denne afgørelse påvirker ikke andre landes status som begunstigede lande, der er opført på listen i Kommissionens beslutning 2008/938/EF af 9. december 2008 om listen over begunstigede lande, som opfylder betingelserne for den særlige ansporende ordning for bæredygtig udvikling og god regeringsførelse i henhold til Rådets forordning (EF) nr. 732/2008 om anvendelse af et arrangement med generelle toldpræferencer i perioden fra den 1. januar 2009 til den 31. december 2011 (2) -
VEDTAGET DENNE AFGØRELSE:
Artikel 1
Republikken Panama er omfattet af den særlige ansporende ordning for bæredygtig udvikling og god regeringsførelse i henhold til forordning (EF) nr. 732/2008 fra den 1. juli 2010 til den 31. december 2011.
Artikel 2
Denne afgørelse er rettet til Republikken Panama.
Udfærdiget i Bruxelles, den 9. juni 2010.

Labels: 3
18
19
5